анекдоти за Луди
Един омърлушен тип отишъл на психиатър:
- Докторе, имам чувството, че полудявам! А може би вече съм луд? Кой знае?
Специалистът му задал серия контролни въпроси и заключил:
- Господине, Вие сте напълно нормален! Просто си внушавате разни неща! Трябва да придобиете позитивна нагласа към всичко! Усмихвайте се широко и си повтаряйте високо и ясно: "На мен нищо ми няма! На мен нищо ми няма!"
И елате другия месец пак на преглед!
След уреченият срок, оня цъфнал отново при психиатъра:
- Докторе, струва ми се, че нещата се влошават!
Специалистът по душевни болести попитал:
- А Вие, изпълнихте ли моите препоръки?
Пациентът въздъхнал:
- Да, докторе! Постъпих точно така, както ми казахте! Вървя по улицата, усмихвам се широко и си повтарям високо и ясно: "На мен нищо ми няма! На мен - нищо ми няма!"
Лекарят попитал:
- Тогава? Какъв е проблема?
Онзи обяснил:
- Ами, хората си шушукат зад гърба ми: "На тоя - нещо му има!"